Page:Oxford Book of English Verse 1250-1900.djvu/450

 'What ails you, what ails you, my housekeeper, That ye mak sic a mane? Has ony wine-barrel cast its girds, Or is a' your white bread gane?'

'It isna because my wine is spilt, Or that my white bread's gane; But because I've lost my true love's love, And he's wed to anither ane.'

'Noo tell me wha was your father?' she says, 'Noo tell me wha was your mother? And had ye ony sister?' she says, 'And had ye ever a brother?'

'The Earl of Wemyss was my father, The Countess of Wemyss my mother, Young Elinor she was my sister dear, And Lord John he was my brother.'

'If the Earl of Wemyss was your father, I wot sae was he mine; And it's O my sister Annie! Your love ye sallna tyne.

'Tak your husband, my sister dear; You ne'er were wrang'd for me, Beyond a kiss o' his merry mouth As we cam owre the sea.

'Seven ships, loaded weel, Cam owre the sea wi' me; Ane o' them will tak me hame, And six I'll gie to thee.'

tyne] lose.